Document ID: 32014R1047

DELEGIRANA UREDBA KOMISIJE (EU) št. 1047/2014
z dne 29. julija 2014
o dopolnitvi Uredbe (EU) št. 1308/2013 Evropskega parlamenta in Sveta glede nacionalne ali regionalne strategije, ki jo morajo pripraviti države članice za namen sheme šolskega mleka
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti člena 27(1)(b) Uredbe,
ob upoštevanju naslednjega:
(1)
Člen 26(2) Uredbe (EU) št. 1308/2013 določa, da morajo imeti države članice, ki želijo sodelovati v shemi šolskega mleka, s 1. avgustom 2015 pripravljeno predhodno strategijo njenega izvajanja na nacionalni ali regionalni ravni.
(2)
Člen 26(3) Uredbe (EU) št. 1308/2013 določa, da morajo države članice pri pripravi svojih strategij sestaviti seznam mleka in mlečnih proizvodov, ki bodo upravičeni do vključitve v zadevne sheme. Da bi se izboljšala učinkovitost sheme šolskega mleka, bi morala strategija držav članic vključevati tudi druge ključne elemente, in sicer starostno skupino otrok in pogostost razdeljevanja, začasne izdatke v okviru sheme, vključno z informacijami o tem, ali bodo opravljena nacionalna plačila, in določila za ocenjevanje učinkovitosti sheme.
(3)
Kadar država članica namerava določiti spremljevalne ukrepe v skladu s členom 26(2) Uredbe (EU) št. 1308/2013, bi morala v strategiji opisati tudi navedene ukrepe.
(4)
Treba bi bilo določiti določbe v zvezi z nacionalnimi ali regionalnimi strategijami, ki jih morajo pripraviti države članice za namen sheme šolskega mleka. Navedene določbe bi se morale uporabljati od leta 2015 -
SPREJELA NASLEDNJO UREDBO:
Člen 1
Strategija
1. Strategija za izvajanje sheme šolskega mleka, ki jo morajo države članice pripraviti v skladu s členom 26(2) Uredbe (EU) št. 1308/2013, se predloži Komisiji vsako leto do 1. julija.
2. Strategija vključuje najmanj naslednje elemente:
(a)
upravno raven, na kateri se bo upravljala shema šolskega mleka;
(b)
seznam mleka in mlečnih proizvodov, označenih s pripadajočimi oznakami KN in izbranih v okviru sheme, ter obrazložitev postopka za določitev proizvodov za dobavo;
(c)
določila za dobavo proizvodov v okviru sheme, vključno s pogostostjo in časovnim razporedom distribucije ter upravičenci, ki jih zajema shema;
(d)
začasne izdatke v okviru sheme, vključno z informacijami o tem, ali bo opravljeno nacionalno plačilo v skladu s členom 217 Uredbe (EU) št. 1308/2013, pri čemer se navede oblika financiranja takih plačil;
(e)
določila za ocenjevanje učinkovitosti sheme.
3. Kadar se države članice odločijo za uvedbo spremljevalnih ukrepov za shemo šolskega mleka v skladu s členom 26(2) Uredbe (EU) št. 1308/2013, v svoji strategiji opišejo take ukrepe, vključno s cilji in pričakovanimi koristmi ukrepov ter obliko njihovega financiranja.
Člen 2
Začetek veljavnosti
Ta uredba začne veljati tretji dan po objavi v Uradnem listu Evropske unije.
Uporablja se od leta 2015.
Ta uredba je v celoti zavezujoča in se neposredno uporablja v vseh državah članicah.
V Bruslju, 29. julija 2014

Labels: 17
5
3
12
18